Îngilîstan de Rêxistinanê Cinîyan ê Elewîyan verê Sersefîrîya Tirkîya ya Londonî de betalkerdişê dewaya Qirkerdişê Sêwasî (Madimak) protesto kerd.
Çalakîye de Sevgîye Saritaş ard ziwan ke Qirkerdişê Sêwasî sûcê vera merdimatîye yo û sûcanê vera merdimatîye de efûkerdiş nêbeno.
Eşkerayîye ra dima cinîyan çelengo reş verê sersefîrîye de na ro. Hemsereka Federasyonê Elewîyan ê Îngilîstanî (BAF) Dîleke Încedal zî verê sersefîrîye de eşkerayîye daye û vat: ''Pêro yewinê dewlete mesuldarê nê qirkerdişî yê. Ma sey elewîyan qetî nê qirkerdişî efû nêkenê û hesabê ci bipersê.''
Çalakîye pê çepik û sloganan qedîyaye.
